text: Beredskabet: Kom bare med sneen
  01 november 2013 kl. 13.30
  Mindre en uge efter stormen melder forsvarets vinterberedskab i Sydjylland sig klar til snestorm.
  Hjemmeværnet i Totalforsvarsregion Fyn, Syd- og Sønderjyllands område melder sig klar til snestorme.
  Sneberedskabet indføres hvert år fra den første november.
  Det betyder, at forsvaret med 24 timers varsel kan indsætte bæltekøretøjer og andre terrængående køretøjer til samfundsvigtige opgaver.
  Bæltekøretøjerne stilles til rådighed af Hæren og bemandes med frivillige hjemmeværnssoldater.
  